Στοιχεία για την ανάκληση της χορήγησης της εξέτασης Oncotype Dx
Σύμφωνα με τα στοιχεία του συλλόγου ‘Αλμα Ζωής’, ‘H ανάκληση της έγκρισης χορήγησης της εξέτασης Oncotype Dx στις 10/5/2013 από τον πρώην Υπουργό Υγείας και Κοινωνικής Αλληλεγγύης, κύριο Ανδρέα Λυκουρέντζο, αναγκάζει τις γυναίκες με καρκίνο του μαστού να υποβληθούν αναγκαστικά σε χημειοθεραπεία, ανεξάρτητα από την ωφελιμότητα της αγωγής ή στην περίπτωση που έχουν την οικονομική δυνατότητα να πληρώσουν το ποσό των 3.600 ευρώ. 
Αντιθέτως με την ένταξη της εξέτασης στις χορηγούμενες του ΕΟΠΠΥ, θα μπορούσε το Εθνικό Σύστημα Υγείας να ωφεληθεί κατά 5 εκ. ευρώ, σύμφωνα με τα συμπεράσματα της υγειονομικής μελέτης του Πανεπιστημίου Αθηνών και των καθηγητών: Δ. Καϊτελίδου, Π. Γαλάνη, Δ. Ροβίθη, Ο. Σίσκου, Λ. Λιαρόπουλου. Στο ποσό αυτό δεν συνυπολογίζεται το κόστος των φαρμάκων για τη διαχείριση των παρενεργειών της χημειοθεραπείας, το οποίο είναι τεράστιο με συνέπεια να εκσφενδονίζει το ποσό που εξοικονομούν τα ταμεία με τη χρήση της εξέτασης στα ύψη.  
Τα αποτελέσματα της εξέτασης Oncotype Dx παρέχουν πληροφορίες για την πιθανότητα επανεμφάνισης της νόσου μέσα σε 10 χρόνια από την αρχική διάγνωση, καθώς και για το όφελος που μπορεί να έχει μία γυναίκα από τη χημειοθεραπεία, επιπλέον της ορμονοθεραπείας.  
H συγκεκριμένη εξέταση σώζει ζωές και γλιτώνει το Εθνικό Σύστημα Υγείας από περιττές δαπάνες. Μία σημαντική ομάδα ασθενών με ευνοϊκή πρόγνωση, χάρη της Oncotype Dx, προστατεύεται από περιττή τοξική θεραπεία. Επίσης, η χορήγηση χημειοθεραπείας θα γίνεται μόνο για εκείνες τις ομάδες ασθενών που είναι πραγματικά αναγκαία.’
